google/wiki40b huggingface dataset:
Teatro di San Carlo

Teatro di San Carlo er et operahus i den italienske byen Napoli tegnet av arkitektene Giovanni Antonio Medrano og Angelo Carasale for Bourbon-kongen Karl III av Spania. Karl ønsket å gi Napoli et nytt og større teater som erstatning for det gamle Teatro San Bartolomeo fra 1621.

Åpning

Teateret ble åpnet 4. november 1737 på kongens navnedag – med en oppførelse av Domenico Sarros Achille in Sciro, en opera basert på et stykke av den berømte poet og dramatiker som var kjent som Metastasio. Sarro fremførte også et orkesterstykke komponert av Grossatesta som to ballettmellomspill. På denne tiden var dette det største operahus i verden. Det tok da 3300 tilskuere.
Det nye teateret ble beundret for dets arkitektur, gulldekorasjoner og kostbare blå tapeter (blå og gull var de offisielle farver til Bourbonerne).

Restaureringer

12. februar 1816 ble San Carlo ødelagt av en brann, men ble tegnet på nytt av arkitekten Antonio Niccolini og gjenoppbygget i løpet av ti måneder av kong Ferdinand I, sønn av Karl III. 
Åpningsforestillingen var 12. januar 1817, med Johann Simon Mayrs forestilling Il sogno di Partenope. Stendhal var til stede den andre kvelden , og skrev: «Det er ikke noe lignende i hele Europa, jeg vil ikke si sammenlignet med dette teatret, men som gir den fjerneste ide om hva dette er ... det forbløffer øynene, det henrykker sjelen». Det ble bygget med som en tradisjonell hesteskoformet sal med 1 444 seter, og det buete taket er 33,5 meter bredt og 30 meter høyt. Scenen er 34, 5 dyp.
I 1844 ble teateret redekorert under ledelse av Niccolini hvor interiøret fikk dagens utsmykning i rødt og gull. Bortsett fra byggingen av dagens orkestergrop, foreslått av Verdi i 1872, installasjonen av det elektriske anlegget i 1890, og avløsningen av den store, sentrale kandelaberen, samt en ny publikumsfoajé og garderobefløy, sto teateret uendret fram det det ble skadet av bomber under andre verdenskrig i 1943. Men teateret ble hurtig gjenoppbygget og reparert, og åpnet etter seks måneder 16. desember 1953.
I årene 2008-2010 har teateret gjennomgått en total rehabilitering. Publikumsområdene og salen ble restaurert og utvidet i 2008-2009. Det ble gjort omfattende arbeider under ledelse av arkitekten Elisabetta Fabbri. Fra 2009 og seks måneder framover har selve sceneområdet blitt betydelig modernisert med nye sceneheier etc. Sommeren 2010 ble fasadene pusset opp, som det siste delen av restaureringsprosjektet. Teateret tar idag ca. 1400 tilskuere.

Den napolitanske operas gullalder

På denne tiden hadde den napolitanske opera stor suksess over hele Europa, ikke bare innen opera buffa, men også innen opera seria. Den napolitanske skole av operakomponister innbefatter Feo, Porpora, Traetta, Piccinni, Vinci, Anfossi, Durante, Jommelli, Cimarosa, Paisiello og Zingarelli. Napoli ble europeisk musikks hovedstad, og til og med utenlandske komponister vurderte San Carlo som karrieremål: Johann Adolph Hasse (som senere slo seg ned i Napoli), Joseph Haydn, Johann Christian Bach og Christoph Willibald Gluck.
Egmont H. Petersens Kollegium

Egmont H. Petersens Kollegium, ofte simpelthen kalt Egmont, er et internat med 492 beboere, beliggende ved Vibenshus Runddel på Østerbro i København.
Internatet ble for alvor kjent i 1995, da ungdomsprogrammet Transit på DR1 viste serien Nye anden om livet på et av Egmont-kollegiets kjøkkener.
Blant internatene i København utmerker Egmont H. Petersens Kollegium seg ved å sette sosialt samvær og aktiviteter utenfor studiet i høysetet.
Internatet består av tre bygninger – Gamle, Mellemste og Nye – navngitt etter rekkefølgen de ble oppført i. Hver bygning har åtte etasjer (hvorav nederste etasje i Mellemste og Nye benyttes til henholdsvis administrasjon og festsal). På toppen av Mellemste bygning ligger en vuggestue.

Historie

Egmont-kollegiet ble offisielt innviet den 16. mai 1957, etter fire års konstruksjon (og stort sett alle beboere var flyttet inn). Bygningen er tegnet av Kaj Gottlob, som planla hele Universitetsparken. Internatet ble oppført via en donasjon fra Egmont H. Petersens Fond, og fondet var frem til 1974 involvert i driften. Siden har Egmont-kollegiet vært en selveiende institusjon som fungerer uavhengig av fondet.
Frem til 1973 ble internatet fraflyttet i sommermånedene, således at bygningene kunne brukes som hotell.
Fisksätra

Fisksätra er et tettsted i Nacka kommune i Stockholms län i Sverige. I 2010 hadde tettstedet 7 475 innbyggere, og et areal på 1,03 km².

Historie

Områdets sentrale deler var i hvert fall fra 1562 og framover en fattig gård under Erstavik, men gårdsnavntypen og utgravde forhistoriske graver taler for at plassen var i bruk allerede i vikingtiden.
Høyhusbebyggelse ble oppført her mellom 1972 og 1974. Området består hovedsakelig av 4-5-etasjes leilighetsblokker med garasje i kjelleretasjen, og et bakkenivå som er utilgjengelig for biler. Rundt høyhusområdet ligger lavhusområdene Fiskarhöjden, Båthöjden og Fågelhöjden. Rekkehusene på Fiskarhöjden ble bygd mellom 1973 og 1974.

Kommunikasjoner

Fisksätra har holdeplass på Saltsjöbanan. Reisetiden til Slussen i det sentrale Stockholm er rundt 20 minutter. Avstanden til Slussen er 11 kilometer.
Motorveien Saltsjöbadsleden slutter i Fisksätra, og fortsetter deretter som landevei.
Peppes Pizza

Eierskap og firmanavn

Kjeden skiftet i perioden 1998–99 navn fra «Peppe´s Pizza» til «Peppes Pizza», og i 1993 ble selskapet børsnotert. Peppes Pizza ble kjøpt opp av Narvesen ASA i 1994, og deretter ble alle serveringsvirksomhetene i Narvesen solgt til Umoe Catering (nå Umoe Restaurants) i 2002. Nå er Peppes Pizza den største kjeden i eieren Umoe Restaurants' portefølje.

Peppes Pizza utenfor Norge

Den første Peppes Pizza-restauranten utenfor Norge åpnet i København på 1980-tallet, men ble avviklet i 1997. Kjeden har også hatt restaurant i Göteborg. 
Peppes Pizza ble også etablert i Kuwait 20. januar 2005, og i 2006 åpnet det også en Peppes-restaurant i Shanghai  som ble avviklet i 2010.
Slipestein

En slipestein er et verktøy for å slipe skjære- og kutteredskaper som kniver, økser, ljåer og liknende utstyr som har skarp egg. Slipesteiner fantes på nesten hver eneste bondegård i Norge fram til 1980-tallet, og er fremdeles i bruk på mange gårder. Også industri med behov for skjærende verktøy brukte slipestein i tidligere tider, men i industrien har annet og mer moderne slipeverktøy overtatt plassen til slipesteinen.
Selve slipesteinen er ei rund skive av sandstein. Diameteren kan være 50 – 120 cm, tykkelsen 8 – 12 cm. Gjennom sentrum av skiva går det en aksel av jern som ligger an på to bjelker. Bjelkene er igjen en del av et krakklignende arrangement som holder stein og aksel oppe i passe arbeids- og sittehøyde for den som skal slipe. Bjelkene har et lagerarrangement som gjør at steinen kan rotere stående. I tidligere tider ble slipesteinen rotert vha muskelkraft, enten med en sveiv eller vha en pedal. På de enkleste slipesteinene sitter sveiva montert i senter av slipesteinen, på andre blir kraften overført vha en drivreim. Jobben med å dra slipesteinen rundt under sliping er tung, så utover på 1900-tallet ble det vanlig å utstyre slipesteinen med en liten elektromotor. Mange slipesteiner har montert et vanntrau under selve steinen. Slipingen utvikler varme, noe som ikke er bra for eggstålet. Derfor har man vann på slipesteinen. Hele arrangementet kalles for slipestein, selv om steinen ble solgt løs under samme navn.
Skjærsliper er en omreisende håndverker som sliper sakser og kniver på en liten, transportabel slipestein. I Norge var det omreisende skjærslipere til 1950-tallet. Yrket praktiseres fortsatt mange steder i verden.
Nordisk mesterskap i terrengløp 2018

Nordisk mesterskap i terrengløp 2018 ble arrangert i Reykjavík på Island 10. november 2018.
Kulturhus

Kulturhus er en bygning for kulturaktiviteter, ofte eid og drevet av det offentlige, og gjerne plassert sentralt i en kommune.
Innholdet i kulturhus kan variere. Mest vanlig er en sal med scene som kan brukes til opptredener, teater og eventuelt konserter. Kino, bibliotek, lokaler for kulturskole, galleri, idrettsfasciliteter, rom for foreningsvirksomhet, møtelokaler og annet er også vanlig.
Keurusselkä

Keurusselkä er en innsjø sentralt i Keski-Suomi i Finland, med beliggenhet mellom tettstedene Keuru i nord og Mänttä i sør. Den dekker et areal på 117,30 km². Gjennomsnittsdybden er 6,4 meter, men på sitt dypeste er den 40 meter. Innsjøens overflate ligger 105,4 meter over havnivå. Innsjøen er 27 km lang, og er en del av Kumo älvs nedslagsfelt.
Keurusselkä fikk internasjonal presseomtale i 2004 da et par amatørgeologer hadde oppdaget et eldgammelt nedslagskrater på vestsiden av innsjøen.
DS «Elias Lönnrot», som er en av to hjuldampere i Finland, har turer der om sommeren.
Trafikksikkerhet i Norge

Trafikksikkerhet defineres som sikkerhet innen veitrafikk. Staten ved Samferdselsdepartementet har det overordnede ansvaret for trafikksikkerheten i Norge. I hvert fylke er det et fylkestrafikksikkerhetsutvalg som arbeider med trafikksikkerhet regionalt.
Nesna Idrettslag

Fotball

Klubbens A-lag i fotball spiller i 4. divisjon. I 2009 rykket Nesna IL opp fra 5. divisjon uten poengtap og med 73-3 i målforskjell. Fotballsatsingen på Nesna er stor.
Etter vårsesongen 2010 ledet Nesna sin avdeling med 27 poeng på 10 kamper og 52-14 i målforskjell. Nesna IL kjempet om retten til å spille kvalifikasjon for opprykk til den nye 3. divisjonen i Hålogaland/Nordland som startet opp i 2011 etter omlegging av seriesystemet.
Bergseminaret

Bergseminaret var under navnet «Det Kongelige Norske Bergseminarium» Europas første institusjon for høyere utdannelse i bergteknikk. Grunnlagt på Kongsberg 19. september 1757 etter kongelig resolusjon av Fredrik V og i virksomhet til 1814. 
Formålet var å styrke Danmark-Norges bergverkskunnskap og å høyne kompetansenivået ved Kongsberg Sølvverk. Frem til 1811 var Bergseminaret, ved siden av Krigsskolen i Christiania, det eneste lærestedet i Norge som tilbød høyere utdanning. Det var den gang planer om at landets første universitet skulle legges til bergstaden Kongsberg.

Bakgrunn

Undervisningen på Kongsberg kom i stand ni år før bergakademiet i Freiberg i Sachsen og regnes derfor blant verdens første tekniske læresteder. Skolen ble etablert i samråd med oberberghauptmann Michael Heltzen etter initiativ av berglege Johan Heinrich Becker som selv underviste i nesten alle bergverksfagene, i begynnelsen også i fag som latin, dansk, norsk privatrett, og bygningstegning. Undervisningen ble etterhvert sterkt utvidet. Både fagkrets og lærerkrefter nådde et nivå som berettiger til å betegne Bergseminaret som en høyskole. 
Undervisningen foregikk i starten i Beckers hjem ettersom skolen slet med dårlig økonomi de første årene. I 1786 flyttet undervisningen inn et staselig patrisierhus på Kirketorget i Kongsberg. Til hovedbygningen hørte også et laboratorium og eget lysthus. Bygningen står den dag i dag og går ennå under navnet Bergseminaret. 
De nasjonale omveltninger og krise for sølvverket medvirket til at Bergseminaret i 1814 ble nedlagt. Da hadde skolen hatt 35 elever, og omtrent halvparten hadde også tatt eksamen. I praksis hadde virksomheten og alt utstyret (bl.a. en verdifull mineralsamling) alt i 1811 blitt overført til Universitetet i Christiania. Senere ble mesteparten flyttet til Norges tekniske høyskole i Trondheim. Basert på Bergseminarets grunnleggelsesår feiret NTH i 1957 200-årsjubileum for den høyere tekniske undervisning i Norge.

Undervisningsbygning

Bergseminarets bygning på Kirketorget 3 er en bygning i klassisistisk stil med mansardtak, oppført 1786. Huset ble bygget som undervisningslokaler for «Det Kongelige Norske Bergseminarium», og hadde denne funksjonen fram til 1814, da Bergseminaret ble nedlagt.
Fra 1814 til 1956 ble bygningen brukt som bolig for direktører ved Kongsberg Sølvverk. 
Etter at sølvverket ble nedlagt for siste gang i 1958, ble bygningen overtatt av Forsvaret og brukt til administrative og representative formål. Senere hadde Heimevernet boliger og kontorer der.
I desember 2005 ble bygningen overført til Bergverksmuseet. Bygningen er fredet og har i senere år gjennomgått en total restaureringsprosjekt. Under arbeidet ble det blant annet avdekket unike og intakte tapeter fra 1700-tallet.
Magnus Bakken Haugli

2015/16

I allround-NM på skøyter junior 2016 fikk han sølv på 1 500 meter, bak Marius Bratli, og han kom på fjerdeplass på 3 000 meter.

2016/17

I enkeltdistanse-NM på skøyter 2017 i oktober 2016 fikk han syvendeplass på 10 000 meter som beste plassering. På 5 000 meter kom han på åttendeplass, på 1 500 meter niendeplass og på 500 meter 13.-plass. Han kom på åttendeplass sammenlagt i allround-NM på skøyter 2017, med åttendeplass på 10 000 meter som beste enkeltresultat.
I januar 2017 deltok han i juniorklassen under sprint-NM på skøyter 2017. Der kom han på fjerdeplass på 1 000 meter, med ny personlig rekord på 1.14,72, og han kom på femteplass på den første 500-meteren og syvendeplass på den andre 500-meteren.
I allround-NM på skøyter junior 2017 fikk han sølv på 5 000 meter, bak Allan Dahl Johansson, og bronse på 1 500 og 3 000 meter. På 500 meter kom han på fjerdeplass.
Han deltok i junior-VM på skøyter 2017 i Helsingfors, Finland. Her endte han på 52.-plass på 500 meter og 17.-plass på 1 500 meter. På 1 000 meter kom han på 37.-plass, og på 5 000 meter kom han på tiendeplass. Norge fikk bronse på lagtempo, med Haugli på laget. Avslutningsdistansen i junior-VM var fellesstart, der Haugli kom på 24.-plass.

2017/18

I neosenior-verdenscupen i slutten av november 2017 tok han en fin 3.-plass på 3 000 meter bak sine landslagskamerater Runar Njåtun Krøyer, Asker SK som vant og Vetle Stangeland, Tønsbergs TF som tok andreplassen. Den 16. og 17. desember 2017 vant han sammenlagtkonkurransen i Norgescupen allround for menn etter å ha vunnet de to lengste distansene 3 000 meter og 5 000 meter, og ble med det kvalifisert for EM på skøyter 2018 som dette året ble arrangert som et enkeltdistansemesterskap for første gang. I europamesterskapet som ble avholdt første helgen i 2018 ble han nummer 14 på 1 500 meter på ny personlig rekord 1.50,33 og nummer 12 på 5 000 meter. Den andre helgen i januar (13. og 14. januar) gikk allround-NM på skøyter på Jevnaker kunstisbane (Hauglis hjemmebane) og der var han blant forhåndsfavorittene til medalje og mesterskapet. Haugli vant begge de to lengste distansene igjen under allround-NM på skøyter og gjorde det også såpass greit på de to kortere distansene også slik at han vant et forholdsvis klart norgesmesterskap foran Kristian Gamme Ulekleiv, Gjøvik SK som tok sølv og Runar Njåtun Krøyer som tok bronse.
San Marino Calcio

Historie

Klubben ble grunnlagt i 1960, av San Marinos fotballforbund for å få en profesjonell klubb til å representere republikken San Marino i den italienske ligaen. Klubben ble senere kjøpt av sanmarinske og italienske intreprenører.
San Marino Calcio er det eneste laget fra San Marino som får lov til å delta på et profesjonelt nivå i det italienske ligasystemet, men et annet lag fra San Marino, A.C. Juvenes/Dogana, spiller i amatørligaer i Italia.
Siden den sanmarinske fotballigaen er en amatørliga, er San Marino Calcio også det eneste profesjonelle klubben i republikken. Laget spiller i Serie C2 etter å ha rykket ned i 2006–2007 season. Lagets farger er hvit og lys blå.
San Marino Calcios sponsor er Alfa Lum, som også er sponsor av Coppa Italia.

Stadio Olimpico

Stadio Olimpico er San Marino Calcios hjemmebane i Serravalle og ble bygget i 1969. Den er også hjemmebanen til San Marinos herrelandslag i fotball og klubben A.C. Juvenes/Dogana. Stadio Olimpico har en kapasitet på 7000, bare sitteplasser.
Landhockey under Stillehavslekene 2015

Landhockey under Stillehavslekene  2015. Landhockey var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var fjerde gangen som landhockey var med på programmet under stillehavslekene. Det var to turneringer, en for menn og en for kvinner. Det var første gangen kvinner deltok i landhockey i stillehavslekene. Fiji vant begge turneringene.
Betingelsesteorien

Betingelsesteorien er en lære om årsakssammenheng som er særlig aktuell i strafferett og erstatningsrett. Den innebærer at en hendelse er årsak til en annen dersom den er en nødvendig forutsetning for at den andre skal inntre. En tenker seg at hendelse A er årsak til hendelse B dersom hendelse B ikke ville ha funnet sted dersom hendelse A ikke gjorde det først. Anvendt på rettsspørsmål formuleres gjerne problemstillingen som at alminnelige erfaringer må tilsi at skaden ikke ville ha inntrådt om det ikke hadde vært for den påståtte skadevolders handling.
Sandnes Turnforening

Historie

Turnforeningen ble stiftet 3. desember 1890 av Ingebret Mossige, Reiar Kluge, J. Sørbø, O. Anfindsen og O. J. Ikdal.

Konkurransegrener

Sandnes Turnforening konkurrerer i flere grener i Norges Gymnastikk- og Turnforbund sin regi. Blant annet Turn menn, Turn kvinner og troppsgymnastikk. Foreningen har hevdet seg i norgestoppen i alle grenene.
Innen turn har Sandnes Turnforening bl.a hatt OL vinner Nils Voss som var med på å skaffe gullmedalje til Norge i Olympiaden i Stockholm i 1912.

Turnhallen

Det første treningslokale til Sandnes Turnforening var Sandnes Forsamlingslokale. Dette ble leid frem til 1912 da Sandnes Turnforening fikk lokalet i gave fra kommunen. Bygget ble da omdøpt til "Turnhallen". I 1956 ble Sandnes kommune interessert i Turnhallen som lå i Langgaten 78 og 80 pga gateregulering. De inngikk da en avtale med Sandnes Turnforening der den Langgaten 78 og 80 ble byttet mot tomten Langgaten 91 samt 200 000. I 1959 startet byggingen av den nye turnhallen, og 11. juni 1960 åpnet turnveteranen Martin O. Anfindsen den nye Turnhallen.
I september 2010 flyttet Sandnes Turnforening inn i ny turnhall i Vågen i Sandnes. Denne ligger i forbindelse med Vågen videregående skole og er spesielt tilrettelagt for turn.
The Kodokan Institute

The Kodokan Institute (講道館) er hovedkvarteret for judoverdenen. Grunnleggeren av instituttet Jigoro Kano utviklet sitt kodokan judo, som er grunnlaget for dagens moderne judo.

Instituttets rolle

Instituttet er i dag lokalisert i en 8 etasjer høy bygning i Tokyo, Japan. The Kodokan Institute er en skole som tilbyr teoretisk og praktisk bruk av judo, og generell utdanning.
Kodokan Instituttet er ikke tilknyttet International Judo Federation (IJF), men det var Kano som tok initiativet til opprettelsen av IJF på 1930-tallet. IJF ble opprettet i 1951, og en av de viktigste oppgavene er å gi retningslinjer for konkurranser som VM og OL.
Kodokan utsteder grader og mange dan-graderte i verden velger å bli Kodokan-medlemmer for å få sine grader registrert hos Kodokan Institute.
Skjækra

Elvas løp

Elva har utspring fra sørenden av Skjækervatnet, og etter rundt tre hundre meter krysser den kommunegrensa mellom Steinkjer og Verdal. Fra Skjækervatnet renner elva mot sørvest i et relativt rolig løp som veksler mellom loner og små stryk. På den nederste strekningen er elva striere med flere mindre fosser, den har her skåret seg ned i et markert gjel. Et par hundre meter før samløpet med Helgåa danner elva den 22,5 meter høye Skjækerfossen.

Vern

Skjækra ble vernet mot kraftutbygging i Verneplan III for vassdrag i 1986, mens resten av Verdalsvassdraget ble vernet under Supplering av Verneplan for vassdrag i 2005. Den øvre delen av elva ligger innenfor Blåfjella-Skjækerfjella nasjonalpark, mens utløpet fra Skjækervatnet er en del av Skjækra landskapsvernområde.
Severdigheter i Barcelona

Denne artikkelen er en liste over severdigheter og landemerker i Barcelona.
Studentuke

En studentuke er en festival eller et arrangement som arrangeres av studentsamfunn, elevforeninger eller andre studentforeninger. De varierer i lengde ved de ulike lærestedene, fra én til to uker ved de fleste lærestedene til nesten fire i Trondheim og Ås.
Flere av disse studentukene har som formål å tjene inn penger til sine respektive studentsamfunn og elevforeninger. Flere har også en revy i programmet sitt. Ellers har arrangementene lite til felles, annet enn at de gjerne består av en mer intensiv enn normalt periode med konserter, fester og andre sosiale arrangementer.
Risavika havn

Risavika havn er en havn i Tananger i Sola kommune. Havnen omslutter Risavika.
Havnen består pr 2017 av fem deler: Risavik Sør (650 m), Risavik Øst (550 m), Risavik Nord-øst, Shell AS, og Risavika Nord (730 m). Havnen er forsyningsbase for mange av offshore-installasjonene i Sør-Norge. Mye av containeraktiviteten knyttes til andre steder via Ganddal godsterminal. Containere blir fraktet mellom disse med lastebiler.
Det moderne havnanlegget startet med anleggelsen av Shell-raffinerinet, åpnet i 1968. Lagringskapasiteten er 220.000 m³ råolje. Raffineriet ble avviklet år 2000. Phillips Petroleum Company flyttet sitt hovedkontor til Risavika Nord i 1979. I 1992 vedtar Sola kommune byggingen av Sola Havn, senere kalt Risavika Sør. I 2002 samlet Nor-Cargo sin virksomhet i Risavika Nord.
Havnen ligger tett på boligbebyggelsen og det er ca. 5 000 arbeidsplasser tilknyttet denne. Daglig er det ca. 4 500 arbeidsinnvandrere fra nabokommunene til Sola kommune. Havnen er forsyningsbase for mange av offshore-installasjonene i Sør-Norge.
Utenriksterminalen for skipsfart ble flyttet fra Stavanger til Risavika havn i 2008, og er nå i bruk av Fjord Lines rute til Hirtshals i Danmark.
I havnen ligger Skangass' LNG-anlegg. Anlegget leverer LNG-drivstoff til skip i havnen, men størstedelen av LNG-produksjonen eksporteres med båt og bil til kunder på Østlandet og i Sverige. Anlegget er eid av det interkommunale energiselskapel Lyse Energi AS.
White River (Sør-Dakota)

White River er en elv i Sør-Dakota i det nordlige USA. Den renner østover fra Rocky Mountains ved Pine Ridge i Nebraska, og gjennom de sørlige delene av Sør-Dakota, og munner ut i elva Missouri, i Francis Case-reservoaret. White er 523 km lang. Nedslagsfeltet er ca. 26 400 km². Ei sideelv er Wounded Knee Creek (80 km), som renner gjennom Wounded Knee-slagstedet. Sideelva Little White River er 217 km lang.
Pseudimatidium

Utseende

Nokså små til middelsstore, ovale, blankt rødlige skjoldbiller.  Antennene er tynne, 11-leddete, knapt halvparten så lange som kroppen. Pronotum er halvsirkelformet, sidekanten danner en kontiuerlig kurve med dekkvingene. Dekkvingene er rundede, uten utvidete sidekanter, med 10 fine punktrader.

Levevis

Både larver og voksne lever på planter og eter fra dem. Artene lever på palmer og kan være skadedyr på kokospalme og oljepalme.

Utbredelse

Slekten er kjent fra Mexico i nord til Argentina i sør.
Veivalg

Veivalg er et norsk magasin som dekker stoffområdene sport, reise, vitenskap. Utgiver er Sport Media. Veivalg kommer med 6 utgaver i året.
Latvijas Pirmā Partija

Latvijas Pirmā Partija («Latvias første parti», LPP) er et høyreorientert, sosialkonservativt og kristeligdemokratisk parti i Latvia. LPP blei danna i forkant av valget i 2002. Blant de sentrale personene bak partiet var flere prester fra alle de større kristne trossamfunnene i landet (lutheranere, katolikker, ortodokse og baptister).Partiet fikk 9,5 prosent av stemmene og 10 av de 100 representantene ved 2002-valget. Ved valget i 2006 stilte partiet på en fellesliste med samme med partiet Latvias vei. Alliansen fikk 8,58 prosent av stemmene og 10 mandater i Saeima.
Stephen Moyer

Privatliv

Moyer ble født i Brentwood , Essex, hvor han ble navngitt Stephen John Emery. I 2000 fikk han sønnen Bill, og i 2002 ble datteren Lilac født. Han giftet seg med kollegaen i True Blood, Anna Paquin, etter å ha vært forlovet i ett år. 
Moyer har studert ved St. Martin's School og ved the London Academy of Music and Dramatic Art. Han har engasjert seg mye i Brentwood Theatre, spesielt i støtte for deres kampanje Reaching Out, Building On, for å lage backstage-fasiliteter.
Sparna

Utseende

Middelsstore, spinkle, kontrastrikt fargede trebukker. I alle fall noen arter ligner på giftige biller i familien Lycidae. Antennene er betydelig lengre enn kroppen, det andre leddet klubbeformet, de ytre leddene ganske tynne. Hver dekkvinge har en liten tann ved bakkanten og opphøyde lengderibber.

Utbredelse

Slekten er utbredt i Sør- og Mellom-Amerika.